Расказвае Віталь Карнялюк (факультэт турызму “Гродзенскага дзяржаўнага ўніверсітэту імя Я.Купалы”): Беларуска-польскае памежжа мае неабходны патэнцыял і культурны пласт спадчыны для развіцця этнічнага турызму, хапае захавальнікаў і папулярызатараў беларускай народнай традыцыйнай культуры. Галоўная ж перліна беларускай культуры Гарадзеншчыны – Гудзевіцкі дзяржаўны літаратурна-краязнаўчы музей. Тут знаходзіцца цудоўная калекцыя падвойнага ткацтва, фантастычная калекцыя рукапісаў беларускіх літаратараў, багатая карцінная галерэя. Гудзевічы - месца, якое ў сваёй важнасці для беларускай культуры знаходзіцца побач з Каложскай царквой, Мірскім і Крэўскім замкамі і міцкевіцкімі мясцінамі. І пакуль нацыянальны турызм не будзе цікавы самім грамадзянам, ён не будзе важны і для замежнікаў.